ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 57/2544เรื่อง แบบรายงานของบริษัทหลักทรัพย์ อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 15/2542 เรื่อง แบบรายงานของบริษัทหลัก ทรัพย์ ลงวันที่ 20 กรกฎาคม พ.ศ. 2542 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 5/2544 เรื่อง แบบรายงานของบริษัทหลัก ทรัพย์ (ฉบับที่ 2) ลงวันที่ 11 มกราคม พ.ศ. 2544ข้อ ๒ ในประกาศนี้ "บริษัท" หมายความว่า บริษัทหลักทรัพย์ และสถาบันการเงิน "บริษัทหลักทรัพย์" หมายความว่า นิติบุคคลที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การให้สินเชื่อเพื่อธุรกิจหลักทรัพย์ กิจการการยืมและให้ยืมหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่มิได้จํากัดเฉพาะหลักทรัพย์อันเป็นตราสารแห่งหนี้ แต่ไม่รวมถึงนิติบุคคลที่ได้รับใบอนุญาตประกอบธุรกิจเงินทุนหรือธุรกิจการธนาคารพาณิชย์ด้วย "สถาบันการเงิน" หมายความว่า ธนาคารพาณิชย์ บริษัทเงินทุน หรือสถาบันการเงินที่มีกฎหมายจัดตั้งขึ้นโดยเฉพาะที่ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้บริษัทจัดทําและยื่นรายงานต่อสํานักงานตามแบบและระยะเวลาดังนี้ (1) รายงานฐานะการเงินและผลการดําเนินงาน ให้บริษัทหลักทรัพย์ แต่ไม่รวมถึงบริษัทหลักทรัพย์ที่ได้รับใบอนุญาตประกอบ ธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์จัดทํารายงานตามแบบ บ.ล. 2 และตาราง บ.ล. 2/1 ที่แนบท้าย ประกาศนี้ เป็นรายเดือน และให้ยื่นต่อสํานักงานภายในวันที่ยี่สิบเอ็ดของเดือนถัดไป (2) รายงานบัญชีมาร์จิ้น ให้บริษัทหลักทรัพย์ เฉพาะที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อ ขายหลักทรัพย์ การให้สินเชื่อเพื่อธุรกิจหลักทรัพย์กิจการการยืมและให้ยืมหลักทรัพย์ หรือการค้าหลักทรัพย์ จัดทํารายงาน ตามแบบ บ.ล. 5/1 ที่แนบท้ายประกาศนี้ เป็นรายเดือน และให้ยื่นต่อสํานักงานภายในวันที่เจ็ดของเดือนถัดไป (3) รายงานการให้ยืมหลักทรัพย์ ให้บริษัทหลักทรัพย์ และสถาบันการเงิน เฉพาะที่ได้รับใบอนุญาตประกอบธุรกิจหลักทรัพย์ ประเภทกิจการการยืมและให้ยืมหลักทรัพย์ จัดทํารายงานตามแบบ บ.ล. 6 ที่แนบท้ายประกาศนี้ เป็นรายปี และให้ยื่นต่อ สํานักงานภายในวันที่สามสิบเอ็ดมกราคมของปีถัดไป (4) รายงานทรัพย์สินของลูกค้า ให้บริษัทหลักทรัพย์ที่รับดูแลรักษาทรัพย์สินให้แก่ลูกค้าไม่ว่าเพื่อประโยชน์ด้านการเก็บรักษา หรือเพื่อการซื้อหรือขายหรือยืมหรือให้ยืมหลักทรัพย์ หรือเพื่อเป็นประกันการซื้อหรือขายหรือยืมหรือให้ยืมหลักทรัพย์ หรือ เพื่อประโยชน์อื่นใดตามประกาศว่าด้วยการดูแลรักษาทรัพย์สินของลูกค้าของบริษัทหลักทรัพย์ จัดทํารายงานตามแบบ บ.ล. 8 ที่แนบท้ายประกาศนี้เป็นรายเดือน และให้ยื่นต่อสํานักงานภายในวันที่เจ็ดของเดือนถัดไป ทั้งนี้ ให้บริษัทที่มีหน้าที่ต้องยื่นรายงานตาม (2) (3) หรือ (4) ยื่นรายงานดังกล่าวต่อสํานักงานสําหรับกรณีที่ไม่มีธุรกรรมเกิดขึ้นในระยะเวลาดังกล่าวด้วยข้อ ๔ ให้ยกเว้นหน้าที่ในการจัดทําและยื่นรายงานตามประกาศนี้ให้แก่บริษัทดังต่อไปนี้ (1) บริษัทที่หยุดประกอบธุรกิจหลักทรัพย์ทุกประเภท หรือบริษัทที่ถูกคณะกรรมการก.ล.ต. หรือสํานักงานสั่งระงับการประกอบ ธุรกิจหลักทรัพย์ทุกประเภท เมื่อสํานักงานได้รับหนังสือแจ้งจากบริษัทแล้ว หรือคําสั่งของคณะกรรมการ ก.ล.ต. หรือ สํานักงานมีผลบังคับแล้ว ให้บริษัทได้รับยกเว้นรายงานทุกประเภทตั้งแต่รายงานของเดือนหรือปีที่หยุดประกอบธุรกิจหรือ ถูกระงับการประกอบธุรกิจ และบริษัทไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทนั้นเริ่มประกอบธุรกิจ ได้ใหม่โดยได้รับอนุญาตจากคณะกรรมการ ก.ล.ต. หรือสํานักงาน (2) บริษัทที่หยุดประกอบธุรกิจหลักทรัพย์ประเภทหนึ่งประเภทใดหรือหยุดทําธุรกรรมประเภทที่ต้องรายงาน เมื่อสํานักงานได้ รับหนังสือแจ้งจากบริษัทแล้ว ให้บริษัทได้รับยกเว้นเฉพาะรายงานที่เกี่ยวกับธุรกิจหลักทรัพย์หรือธุรกรรมประเภทที่แจ้ง หยุดนั้น ตั้งแต่รายงานของเดือนหรือปีที่หยุดประกอบธุรกิจหรือธุรกรรม และบริษัทไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทนั้นเริ่มประกอบธุรกิจได้ใหม่โดยได้รับอนุญาตจากคณะกรรมการ ก.ล.ต. หรือสํานักงาน หรือเริ่มทํา ธุรกรรมขึ้นใหม่ (3) บริษัทที่ถูกคณะกรรมการ ก.ล.ต. หรือสํานักงานสั่งระงับการประกอบธุรกิจหลักทรัพย์ประเภทหนึ่งประเภทใดหรือสั่งระงับการทําธุรกรรมประเภทที่ต้องรายงาน เมื่อคําสั่งของคณะกรรมการ ก.ล.ต. หรือสํานักงานมีผลบังคับแล้ว ให้บริษัทได้รับยกเว้นเฉพาะรายงานที่เกี่ยวกับธุรกิจหลักทรัพย์หรือธุรกรรมประเภทที่ถูกระงับนั้น ตั้งแต่รายงานของเดือนหรือปีที่ถูกระงับการประกอบธุรกิจหรือธุรกรรม และบริษัทไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทนั้นเริ่มประกอบธุรกิจหรือธุรกรรมได้ใหม่โดยได้รับอนุญาตจากคณะกรรมการ ก.ล.ต. หรือสํานักงาน ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2545ผู้มีอํานาจลงนาม - ประกาศ ณ วันที่ 28 พฤศจิกายน พ.ศ. 2544 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์